
               JUDEŢUL SUCEAVA





 

CONSILIUL LOCAL AL MUNICIPIULUI           


          S U C E A V A

HOTĂRÂRE

privind declanşarea procedurii de atribure a autorizaţiilor taxi disponibile

CONSILIUL LOCAL AL MUNICIPIULUI SUCEAVA

Având în vedere Expunerea de motive a Primarului şi Viceprimarului municipiului Suceava, nr. 23419/18.07.2011, raportul Serviciului autorizare activităţi comerciale şi organizare activităţi culturale, Biroul autoritatea locală de autorizare transport, nr. 23420/18.07.2011 şi Raportul Comisiei de servicii publice; 

În temeiul prevederilor Legii nr. 38/2003 privind transportul în regim de taxi şi în regim de închiriere cu modificările şi completările ulterioare;

Având în vedere prevederile Ordinului nr. 356/2007, emis de ministrul internelor şi reformei administrative, privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere şi ale H.C.L. nr. 66/2008 privind aprobarea unor reglementări referitoare la organizarea şi desfăşurarea transportului de persoane, mărfuri sau bunuri în regim de taxi;
În temeiul art. 36 alin. (1), alin. (2) lit. d) şi alin. (6) lit. a) punct 14 şi al art. 45 alin. (1) din Legea administraţiei publice locale, nr. 215/2001, republicată cu modificările şi completările ulterioare;

HOTĂRĂŞTE:


Art. 1. Se aprobă declanşarea procedurii de atribuire a autorizaţiilor taxi disponibile pentru transportul de persoane în regim de taxi.

 Art. 2. Primarul Municipiului Suceava, prin aparatul de specialitate, va duce la îndeplinire prevederile prezentei hotărâri.

